विदित हो कि 20 दिसंबर को जैथरा क्षेत्र के बमौरा के समीप सर्वेश पुत्र गुरुसहाय निवासी बिजौरी थाना मेरापुर फर्रुखाबाद का शव मिला था। सर्वेश अलीगंज में अपनी ससुराल में रहता था। पुलिस की गिरफ्त में आए हत्यारोपी दलवीर निवासी देवतारा थाना नयागांव ने बताया कि 17 दिसंबर को उसके गांव के ही दोस्त अमरपाल की बाइक से सर्वेश को टक्कर लग गई थी। जिस पर सर्वेश ने अमरपाल के साथ मारपीट कर दी थी। जिसे लेकर अमरपाल ने उसे ठिकाने का प्लान बनाया था। 19 दिसंबर को उसने अपने दोस्त के अलावा तीन अन्य लोगाें के साथ मिलकर सर्वेश को शराब पिलाई और बाद में खुरपी से गला रेतकर हत्या कर शव को फेंक दिया। थानाध्यक्ष ने बताया कि घटना की रिपोर्ट मृतक के पिता गुरुसहाय ने दर्ज कराई है। अन्य आरोपियों की गिरफ्तारी के लिए पुलिस दबिश दे रही है।